Veenmise kahe-protsessi teooria

Veenmist on kirjeldatud erinevate kahe režiimi abil. Olemasolevate mudelite alusel saab veenvat sõnumit töödelda kaalutlevamalt ja/või vaistlikumalt ning sõltuvalt süvenemise määrast. Süvenemine on seotud inimese motivatsiooniga
Heuristiline/süstemaatiline töötluse mudel (Chaiken & Eagly)
Süvenemise tõenäosuse mudel (Petty &Cacioppo)
Assotsiatiivsete ja loogiliste hinnangute mudel (Gawronski & Bodenhausen).

Süvenemise tõenäosuse mudel

Tsentraalses kanalis töödeldakse infot teadlikult, mälus oleva materjaliga seostades ning sisemisi vastuseid Petty & Caccioppo teooria mõiste genereerides. Tsentraalses mõjustamiskanal – reklaami vastuvõtja psühholoogilised teabetöötlusmehhanismid, mis vahendavad reklaamteates sisalduva informatsiooni vastuvõttu tingimustes, kus üksikasjaliku keskendunud infotöötluse tõenäosus on kõrge. Tsentraalne mõjustamiskanal on rohkem seotud reklaamsõnumi sisu vastuvõtuga ning keskendub argumentidele ja reaalsetele faktidele reklaamitava kohta. Tsentraalses kanali kaudu mõjustamisel , kui teate üksikasjaliku töötlemise tõenäosus tarbija poolt on kõrge, kalduvad kõne all oleva teema või sõnumi ja tooteomaduste üle mõtlemine ning poolt ja vastu arutlemine olema peamisteks reklaamteatega nõustumise või mittenõustumise allikaiks.

Perifeerses kanalis käivituvad erisugused automaatsed protsessid. Perifeerses mõjutamiskanalis – reklaami vastuvõtja infotöötlusmehhanismid, mis vahendavad reklaamteates sisalduva info psühholoogilist vastuvõttu tingimustes, kus üksikasjaliku keskendunud töötluse tõenäolisus on madal. Perifeerne mõjustamiskanal on rohkem seotud reklaamsõnumi vormi, vahendaja ja konteksti vastuvõtu kui ka sisu vastuvõtuga ning jätab suures osas kahe silma vahele argumendid, põhinedes olulisel määral reklaamteate teostuslikul küljel ja välisel meeldivusel. Kanali valik sõltub inimese süvenemise määrast. Süvenemise määr sõltub inimese motivatsioonist ja võimalustest. Tsentraalne hoiaku muutus sõltub sisemiste vastuste valentsist, kogusest ja tajutud tõepärast. Tsentraalselt muudetud hoiak on tugevam kui perifeerselt muudetud hoiak (püsivam, kättesaadavam jms). Režiimi valik  sõltub inimese süvenemise määrast Uusberg, A, Otsustamine kui hoiakuline infotöötlus, Loengu õppematerjal

Vaata ka
 Sotsialiseerumine

Viited

Eesti keeles
 Bachmann T. Reklaamipsühholoogia. Tallinn: Kontuur Disain, 1994; Tallinn: Kirjastus Ilo, 2009.
 Noah J. Goldstein, Steve J. Martin, Robert B. Cialdini: Jah! Veenmisteaduse 50 saladust, Kirjastus Elmatar: 2008

Kategooria:Psühholoogia